

2
20 St-4937/16-


               [image: ]

         Republika Hrvatska
TRGOVAČKI SUD U ZAGREBU	
      Zagreb, Amruševa 2/II				                             

R E P U B L I K A  H R V AT S K A

R J E Š E N J E

	TRGOVAČKI SUD U ZAGREBU po stečajnom sucu Luciji Butigan, u stečajnom postupku povodom prijedloga predlagatelja LJILJANA BILIĆ iz Zagreba, Janka Matka 4, (kao nasljednica pok. Jure Bilića), koju zastupa punomoćnik Darko Belaić, odvjetnik iz Zagreba, Bulićeva 6, za otvaranje stečajnog postupka nad trgovačkim društvom INDUSTROGRADNJA GRUPA d.d., Zagreb, Kennedyjev trg 2, OIB:19751350811, kojeg zastupa punomoćnica Frlan Mirella Paola, odvjetnica u Zagrebu, Jarušćica 5a, dana 6. rujna 2016.g.

r i j e š i o     j e 

I.	U stečajnom predmetu St-4937/15 nad dužnikom INDUSTROGRADNJA GRUPA d.d., Zagreb, Kennedyjev trg 2, OIB:19751350811, postupak se obustavlja. 


Obrazloženje

	 Predlagatelj-vjerovnik LJILJANA BILIĆ iz Zagreba, Janka Matka 4, (kao nasljednica pok. Jure Bilića) je podnio prijedlog za otvaranje stečajnog postupka nad trgovačkim društvom INDUSTROGRADNJA GRUPA d.d., Zagreb, Kennedyjev trg 2, OIB:19751350811.

	Sud je Rješenjem br. St-4937-16 od 17. lipnja 2016., pokrenuo prethodni postupak radi utvrđivanja uvjeta za otvaranje stečajnog postupka, te je odredio i dana 1. rujna 2016., održao ročište radi izjašnjenja.

	Na navedenom ročištu, punomoćnica dužnika se usprotivila provođenju stečaja, tvrdeći da kod dužnika stečajni razlog ne postoji, odnosno da je žiro-račun dužnika deblokiran, te da isti nije nesposoban za plaćanje, te je, a po nalogu suda, u ovosudni spis o navedenom dostavila Potvrdu Fine.

	Uvidom u dostavljenu Potvrdu Fine od 2. rujna 2016., (list 69 spisa), proizlazi da dužnik na računima i novčanim sredstvima na dan izdavanja Potvrde ima evidentirano 0 dana neprekidne blokade, te da nepodmirene obveze na dan izdavanja Potvrde iznose 0,00 kn.

	Slijedom prethodno navedenog proizlazi da više ne postoji stečajni razlog nesposobnosti za plaćanje kod ovog dužnika, a kako je to propisano čl. 4. st. 6. i st. 7. Stečajnog zakona ((Narodne novine broj: 44/96, 161/98, 29/99, 129/00, 123/03, 197/03, 187/04, 82/06, 116/10, 125/12, 133/12), odnosno, da će se smatrati da je dužnik nesposoban za plaćanje ako u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa.

Člankom 53. stavak 9. SZ-a, propisano je, ako se utvrdi da je dužnik do završetka prethodnog postupka postao sposoban za plaćanje, postupak će se obustaviti, pa je slijedom citiranog članka doneseno ovo rješenje.

  
U Zagrebu 6. rujna 2016.g.

			        
						       		 STEČAJNI SUDAC:

								    Lucija Butigan, v.r.

Pouka o pravnom lijeku:
Protiv ovog rješenja nije dopuštena žalba (članak 42. stavak 1. Stečajnog zakona).
      Za točnost otpravka-ovlašteni službenik:
  					                                  (Valentina Kranjčić)

DNA:
· predlagatelju po punomoćniku Darko Belaić, odvjetnik iz Zagreb, Bulićeva 6 
· dužnik po punomoćnici Frlan Mirella Paola, odvjetnica u Zagrebu, Jarušćica 5a
· e-oglasna ploča Trgovačkog suda u Zagrebu

